فاروق سرور

فاروق سرور کا شمار انگریزی، اردو اور پشتو زبان کے فکشن لکھاری اور افسانہ نگار میں ہوتا ہے۔ فاروق سرور کا تعلق بلوچستان یونیورسٹی کوئٹہ سے ہے۔ آپ 285 مئی 1962ء کو کوئٹہ میں پیدا ہوئے۔ 
فاروق سرور پیشے سے ایم اے (انگریزی ادب) اور ایل ایل بی اور وکیل ہیں اور کئی کتابوں کے مصنف اور روزنامہ جنگ کوئٹہ سمیت کئی اخبارات میں کالم نگار بھی ہیں۔ انہوں نے بارہ کتابیں تصنیف کیں، ان میں اب تک آپ کے تین مجموعے پشتو زبان میں چھپ چکے ہیں، جن میں ایک مجموعہ پشتو افسانوں کے اُردو تراجم کی شکل میں ’’ندی کی پیاس‘‘ کے عنوان سے شایع ہوا ہے۔
پاکستان کے بہترین افسانوی مجموعوں میں ان کے افسانے بھی شامل ہیں۔

فاروق سرور کے افسانوں علامتی رنگ غالب ہوتا ہے۔ عہد کی نارسائی، ماحول کا جبر اور اندر کا خوف ان کے افسانوں میں کئی علامتوں کو ساخت کرتا ہے۔ اپنے مخصوص علامتی ٹریٹمنٹ کی وجہ سے فاروق سرور کا ناول اور افسانے وہ تخلیقی رچاؤ بھی حاصل کرنے میں کام یاب ٹھہرتے ہیں جو اس نوع کے فکشن میں عموماً دست یاب نہیں۔ 
فاروق سرور بلوچستان کی حکومت کی جانب سے تین مرتبہ، جبکہ آکیڈمی آف لیٹرز پاکستان، پاکستان ٹیلی ویژن کی جانب سے بھی کئی ادبی ایوارڈ وصول کرچکے ہیں۔

حوالہ جات

بیرونی روابط 
 فاروق سرور۔ فیس بُک پر

1962ء کی پیدائشیں
اکیسویں صدی کے افسانہ نگار
پاکستانی افسانہ نگار
پاکستانی مصنفین
پشتو افسانہ نگار
پشتو شخصیات
پشتو مصنفین